62020TJ0172_INF
Sodba Splošnega sodišča (peti senat) z dne 14. julija 2021 –Rochefort/Parlament
(Zadeva T‑172/20)
„Pravo institucij – Pravilnik o povračilu in nadomestilu stroškov poslancem Parlamenta – Nadomestilo za parlamentarno pomoč – Izterjava neupravičeno izplačanih zneskov – Dokazno breme – Obveznost obrazložitve – Pravica do obrambe – Napačna uporaba prava – Napaka pri presoji – Sorazmernost“
1.
Akti institucij – Obrazložitev – Obveznost – Obseg – Sklep Parlamenta o izterjavi zneska, ki je bil neupravičeno izplačan iz naslova parlamentarne pomoči
(Člen 296, drugi odstavek, PDEU)
(Glej točke 21 in od 29 do 33.)
2.
Evropski parlament – Pravilnik o povračilu stroškov in plačilu nadomestil poslancem – Nadomestilo za parlamentarno pomoč – Nadzor v zvezi z uporabo stroškov za parlamentarno pomoč – Dokazno breme
(Sklep predsedstva Parlamenta o izvedbenih ukrepih v zvezi s Statutom poslancev Evropskega parlamenta, člena 33(1) in (2) ter 68)
(Glej točke od 39 do 47, 59, 60 in 96.)
3.
Evropski parlament – Pravilnik o povračilu stroškov in plačilu nadomestil poslancem – Izterjava neupravičeno izplačanih zneskov – Obveznost zaslišanja zadevnega poslanca pred sprejetjem sklepa – Neobstoj – Obveznost zaslišanja tretjih oseb v postopku izterjave – Neobstoj
(Sklep predsedstva Parlamenta o izvedbenih ukrepih v zvezi s Statutom poslancev Evropskega parlamenta, člen 68(2))
(Glej točke od 66 do 68 in 71.)
4.
Evropski parlament – Pravilnik o povračilu stroškov in plačilu nadomestil poslancem – Izterjava neupravičeno izplačanih zneskov – Izterljivi znesek – Neobstoj diskrecijske pravice Parlamenta – Sklicevanje zadevnega poslanca na kršitev načela sorazmernosti – Zavrnitev
(Sklep predsedstva Parlamenta o izvedbenih ukrepih v zvezi s Statutom poslancev Evropskega parlamenta, člen 68(1))
(Glej točki 76 in 77.)
Predmet
Predlog na podlagi člena 263 PDEU za razglasitev ničnosti sklepa generalnega sekretarja Evropskega parlamenta z dne 17. decembra 2019, v skladu s katerim naj se od tožeče stranke izterja znesek 60.499,38 EUR, ki je bil neupravičeno izplačan iz naslova parlamentarne pomoči, ter ustreznega opomina z dne 22. januarja 2020.
Izrek
1.
Sklep generalnega sekretarja Evropskega parlamenta z dne 17. decembra 2019, v skladu s katerim naj se od Roberta Rocheforta izterja znesek 60.499,38 EUR, ki je bil neupravičeno izplačan iz naslova parlamentarne pomoči, ter ustrezen opomin z dne 22. januarja 2020 se razglasita za nična v delu, v katerem se nanašata za zneske, izplačane za april 2010, za dneve, ki ne ustrezajo službenim potovanjem, ki jih je sprejel generalni sekretar Parlamenta, in za obdobje od 29. do 31. marca 2011.
2.
V preostalem se tožba zavrne.
3.
R. Rochefort in Parlament nosita vsak svoje stroške.